text: Lotte Rod inviterer hjemløse til Christiansborg
  02 marts 2016 kl. 15.45
  Folketingsmedlem Lotte Rod har onsdag inviteret en flok hjemløse fra Vejle på besøg på Christiansborg.
  I Januar måned tog folketingsmedlem Lotte Rod (RV) turen fra Christiansborg til et herberg i Vejle. Den radikale politiker indlogerede sig selv på herberget og overnattede på gulvet. Hun ville være hjemløs for en nat.
  I dag er det de hjemløses tur til at opleve Lotte Rods hverdag. Sammen med partiformanden Morten Østergaard (RV) har hun inviteret en gruppe hjemløse fra Vejle til et besøg på Christiansborg. Lotte Rod vil gerne vide, hvad hun og Radikale Venstre kan gøre for at forbedre de hjemløses hverdag.
  
  